اعیان ثابتہ

اعیان ثابتہ عینِ ثابت وہ حقیقت ہے جو حضرتِ علمی (اللہ کے علم کی حضوری حقیقت) میں موجود ہے لیکن خارج میں اس کا وجود نہیں ہے، بلکہ یہ معدوم ہے جو اللہ کے علم میں ثابت ہے۔ اسی لیے کہا جاتا ہے کہ اعیان نے وجود کی خوشبو تک نہیں سونگھی۔ ان کا نہ کوئی خارجی وجود ہے اور نہ فنا، کیونکہ یہ دراصل علمِ الٰہی ہیں اور ان کا فنا دراصل علمِ الٰہی کے فنا کے مترادف ہوگا، جو ازلی و ابدی ہے۔
 اہلِ علم کے نزدیک اعیانِ ثابتہ کے نام 
 المعدوم المعلوم (علمائے کلام کے نزدیک)
 ماہیات (فلاسفہ کے نزدیک)
 شےِ ثابت (معتزلہ کے نزدیک)
 اعیانِ ثابتہ اور صورِ علمی (صوفیہ کے نزدیک)
 صوفیہ کے نزدیک اعیانِ ثابتہ کے دیگر نام و مراتب 

 مرتبۂ واحدیہ
 حضرتِ الوہیہ
 حضرتِ جمع ربوبیہ
 منبعِ وجود
 وجودِ فائض
 ظاہر الوجود
 ظلِ وحدت
 احدیتِ کثرت
 ظلِ ممدود
 عالمِ اسماء
 صورِ اسماء الٰہیہ
 اعیانِ ثابتہ
 اسماءِ صفات
 منبعِ کثرت
 التعیین الاوّل
 المبدأ الثانی
 النشأة الثانیہ
 منزل القدس
 ازلِ دائم
 قابلیتِ ظہور
 نفسِ رحمان
 اسماء المبدأ
 منتہائے معرفت
 منتہائے عارفین
 منتہائے عابدین
 حق الیقین
 عین الیقین

 حدیث و تصوف میں اعیانِ ثابتہ 
بڑے صوفیا مثلاً امام غزالی اور ابنِ عربی کے نزدیک اعیانِ ثابتہ وہ علمی صورتیں ہیں جو اللہ کے علم میں ثابت ہیں مگر خارج میں ان کا کوئی وجود نہیں۔ اس کی مثال صوفیہ یوں دیتے ہیں جیسے کمپیوٹر پروگرامنگ میں پسِ پردہ کوڈ ہوتا ہے جبکہ صارف صرف تصویری اور گرافیکل انٹرفیس دیکھتا ہے۔ پس، خارجی موجودات دراصل ایک ظاہر ہیں جبکہ اصل حقیقت اللہ کے علم میں مخفی ہے۔

اعیانِ ثابتہ صوفیہ کے نزدیک وجود کے سات مراتب میں تیسرا مرتبہ ہے، جسے مرتبۂ واحدیہ کہا جاتا ہے۔
 سلفی علما کی نظر میں 
شیخ ابنِ تیمیہ نے ابنِ عربی کے اس نظریہ پر سخت نقد کیا۔ ان کے مطابق:
ابنِ عربی کا قول اس بات کو لازم کرتا ہے کہ مخلوقات کا حقیقی خالق اللہ نہیں بلکہ ان کی ماہیات خود ہیں۔
اس سے خدا کی خالقیّت اور ربوبیّت کا انکار لازم آتا ہے، کیونکہ ابنِ عربی کے ہاں وجود تو اعیانِ ثابتہ کے ساتھ قائم ہے، لیکن یہ نہ مخلوق ہیں نہ مربوب۔

اس تصور میں خالق و مخلوق کا امتیاز مٹ جاتا ہے اور مخلوقات کے اچھے یا برے افعال بھی ان کی ازلی ماہیات سے جڑے رہتے ہیں، نہ کہ اللہ کے پیدا کردہ۔
ابنِ تیمیہ نے اس کو ’’سرِ قدر‘‘ کے باطل فہم اور توحیدِ ربوبیّت کے خلاف قرار دیا۔خ....كتاب مجموع الفتاوى، الجزء 2، صفحة 160.

 حوالہ جات 

زمرہ:تصوف کی اصطلاحات
زمرہ:اسلامی فلسفہ
زمرہ:وجودیات